П Р О Т О К О Л   19

ОТ ЗАСЕДАНИЕ НА КОМИСИЯ  “ПРОФЕСИОНАЛНА
 ЕТИКА И ПРЕВЕНЦИЯ НА КОРУПЦИЯТА”  КЪМ  ВСС, 
ПРОВЕДЕНО НА  20.05.2013 г.

ПРИСЪСТВАТ: Ясен Тодоров – председател, Даниела Костова – зам. председател и членовете: Васил Петров, Галя Георгиева, Димитър Узунов, Незабравка Стоева  и  Юлиана Колева.   

	ОТСЪСТВАТ: Галина Карагьозова,  Мария Кузманова и Румен Боев.

На заседанието присъстват и: Мая Атанасова и Диляна Янкова, старши експерти - юрисконсулти в дирекция „Правна”.
 
 Заседанието протече при следния дневен ред:

1.  Разглеждане на преписки, образувани по жалби и сигнали.
2. Разглеждане на сигнали, получени в антикорупционните кутии, поставени в сградите на органите на съдебната власт. 		  
3. Разни.  

ОТНОСНО:  Т. 1.  Разглеждане на преписки, образувани по жалби и сигнали.

1. Преписка с вх. № 94-00-093/2013г., препратена ни от …, образувана по сигнал от … - /ОБЩ СИГНАЛ – Т.1/
Пореден сигнал, съдържащ оплаквания и недоволство от отговор на … по предходна жалба.

Комисия “Професионална етика и превенция на корупцията” 

					Р  Е  Ш  И:

На основание чл. 124 от АПК поредната жалба от … се приема за сведение и отнася „към дело”  

2. Отговор от …, във връзка с резултатите от извършената проверка по жалба от …, преписка с вх. № 94-00-088/2013 г. - /ОБЩ СИГНАЛ – Т.1/
Комисията е излязла със становище, в което се мотивира извода, че изнесеното в сигнала на жалбоподателя  оплакване от действията на съдия …. не е основателно.  

Комисия “Професионална етика и превенция на корупцията” 

					Р  Е  Ш  И:

Да се уведоми …. със следния текст на писмо:
Във връзка с преписка с вх. № 94-00-088/17.04.2013г., образувана по Ваша жалба, получена чрез Унифицираната система № 58, в която изразявате недоволство от действията на … от … и отправяте молба до Висшия съдебен съвет за извършване на проверка, Ви уведомяваме следното:
	След извършена проверка от Комисия по професионална етика към …, се установява, че по цитираното от Вас дело …. е провел едно заседание, на което Вие не сте присъствал. В последствие делото е разпределено на друг съдия, поради командироването на магистрата в друг орган на съдебната власт. Поради изложеното Ви уведомяваме, че не се потвърждават твърдените от Вас обстоятелства и жалбата Ви е неоснователна.
	С копие да се уведоми и … от …..

3. Отговор от …, във връзка с  извършена проверка по преписка  с вх. № 94-00-207/2013г., образувана по жалба от … - /ДАННИ ЗА НАРУШЕНИЯ НА ЕТИЧНИТЕ ПРАВИЛА – Т.3/
…. изпраща протокол на Комисията по професионална етика към ….. Съгласно решението на комисията, липсват данни за нарушения на етичните правила. Препис от решението на комисията е изпратен на жалбоподателя, поради което

Комисия “Професионална етика и превенция на корупцията” 

					Р  Е  Ш  И:

Преписката, образувана по жалба от …, се прекратява, приема за сведение и отнася „към дело”  

4. Преписка с вх. № 94-00-227/2013г., образувана по жалба от … - /ДАННИ ЗА НАРУШЕНИЯ НА ЕТИЧНИТЕ ПРАВИЛА – Т.3/

4.1. След изпратено от наша страна запитване, началника на … ни уведомява, че срещу … съдия от … има образувана преписка, която към момента е изпратена на … по тяхно искане.
4.2. Отговор от Комисия по професионална етика към …,  след извършена проверка по повод сигнал на жалбоподателя. Комисията е препратила жалбата на Комисия по професионална етика към …, по компетентност. Същата, както и административния ръководител – председател на … излизат със становище, в което се мотивира извода, че съдия … не е нарушил правилата в Кодекса за етично поведение на българските магистрати.

Комисия “Професионална етика и превенция на корупцията” 

					Р  Е  Ш  И:

Да се уведоми … със следния текст на писмо:
Във връзка с преписка с  вх. № 94-00-227/04.03.2013 г., образувана по Ваша жалба, в която подробно излагате фактическата обстановка около случай на оказано насилие, от страна на съдия … от … срещу дъщеря Ви и отправяте молба до Висшия съдебен съвет за проверка, Ви уведомяваме следното:  
След извършена проверка от Комисия по професионална етика към …, изслушване на съдия … и направена справка в РУП -… се установява, че съдия … не е нарушил правилата в Кодекса за етично поведение на българските магистрати.
С копие да се уведоми  съдия ….

5. Преписка с вх. № 94-00-395/2013г., образувана по молба от …  - /ОБЩ СИГНАЛ – Т.1/ 
	Спор за имот. Оплакване срещу прокурор …. Недоволство от липса на отговори по отправени сигнали до различни институции. Иска се проверка.

Комисия “Професионална етика и превенция на корупцията” 
					Р  Е  Ш  И:

Да се уведоми …  със следния текст на писмо:
Във връзка с преписка с  вх. № 94-00-395/16.04.2013 г., образувана по Ваша молба, в която подробно описвате междусъседски спор за имот и отправяте молба до Висшия съдебен съвет за проверка, Ви уведомяваме следното:  
Вашата молба е извън правомощията на Висшия съдебен съвет. Същият не може да извършва проверки и да се произнася по правилността на актовете на магистратите или да обсъжда предприетите от тях процесуални действия.
Да се върнат приложенията. 

6. Преписка с вх. № 94-00-340/2013г., образувана по сигнал на …  - /ОБЩ СИГНАЛ – Т.1/ 
	Изразява се недоволство от назначаването на конкретни вещи лица за извършване на експертизи в съдебен район ….
По искане на КПЕПК е извършена проверка от ОД на МВР … дали съществува лице на име …, с адрес …. От отговора на … е видно, че лице на име … съществува, но не на този адрес – а именно на адрес ….
Предлагам да се запита … дали е автор на  този сигнал до КПЕПК. 

Комисия “Професионална етика и превенция на корупцията”

					Р  Е  Ш  И:

Да се изпрати писмо до … /на адреса, който е  цитиран от ОД МВР – …/, с което  да се запита дали е автор на сигнала, изпратен до КПЕПК и заведен в Администрацията на ВСС с  вх. № 94-00-340/01.04.2013 г. 

7. Отговор от …, във връзка с извършена проверка по преписка с вх. № 11-09-345/12 – 2013 г., образувана по сигнал  на прокурор … -    /ОБЩ СИГНАЛ – Т.1/
	Прокурор … – … изпраща на Комисията копия от споразумения, решение и присъда, ведно с разпечатката от …, касаещи приключените производства срещу лицето …, който е осъждан … пъти за престъпления по чл. 343б от НК /за шофиране в пияно състояние и за документно престъпление/ - на пробация.  Някои прокурори, следователи и дознатели имат по .. участия. Прокурор .. сигнализира, че след като има наложено наказание пробация, защо не е наложено по-тежко такова. Процесуална пречка не е имало, но всичко това зависи от времето, когато са изпълнявани присъдите, защото осъжданията на този човек са за един много кратък период от време – в рамките на 5-6 месеца. 
	Прокурор … няма участие в тези осъждания. Изпратени са и справките за съдимост на лицето,  че не е осъждан. Съдът в хода на съдебното следствие не е длъжен да иска актуална информация, ако няма данни, че този човек има някакви осъждания. Според мен даже и да е осъждан толкова пъти на пробация, в крайна сметка прокурорите не са реагирали по никакъв начин. Съгласявали са се на споразумения, което не е забранено с оглед вида на извършеното престъпление. Спазена е процедурата, не е имало формална пречка към момента, когато са одобрявани споразуменията, с оглед на данните за осъждането му и възможността да бъде приложено това наказание. 
	Предлагам да уведомим прокурор …, че сме извършили такава проверка. Констатирали сме, че сигналът отговаря на неговите данни, но тъй като споразуменията имат сила на присъди, не сме органът, който може да направи предложение за възобновяване на наказателното производство.
	Г-н …: Според мен да се изпрати на вниманието на районния прокурор на …. 
	Г-жа …:  Предлагам да задължим районния прокурор на … да извърши проверка и да оптимизира в тази насока дейността на прокуратурата, като обърне внимание на прокурорите във връзка с изпълнение на присъдите и актуалните данни за осъждания. Копие да изпратим на прокурор … и на отдел „Инспекторат” към ….

Комисия “Професионална етика и превенция на корупцията” 

					Р  Е  Ш  И:

1. Резултатите от извършената проверка по преписка № 11-09-345/2012 г.,  образувана по сигнал на прокурор …  от …, да се изпратят на административния ръководител - районен прокурор на … за извършване на проверка и за преценка относно оптимизацията в тази насока на дейността на прокуратурата, като изостри вниманието на прокурорите, във връзка с изпълнение на присъдите.
2. С копие  да се уведоми отдел „Инспекторат” към …. 
3. Да се изпрати писмо до прокурор … със следния текст:

Във връзка с преписка с  вх. № 11-09-395/12 от 18.04.2013 г., образувана по Ваш сигнал, в който изнасяте данни за ..-те присъдени пробации на лицето …, Ви уведомяваме следното:  
След извършена проверка на изнесените от Вас данни, ВСС констатира верността им, но въпреки това имайте предвид, че ВСС не е орган, който може да внесе предложение за възобновяване. 
За случая е уведомен административният ръководител – районен прокурор на …, както и отдел „Инспекторат” към …

8. Преписка с вх. № 94-00-400/2013 г., образувана по сигнал от …  - /ДАННИ ЗА НАРУШЕНИЯ НА ЕТИЧНИТЕ ПРАВИЛА НА МАГИСТРАТИТЕ – Т.3/ 
Сигналът е препратен по компетентност от ...
	Изнасят се данни за „нерегламентирани контакти” между съдия …. и адвокат …. Не се излага конкретика.

Комисия “Професионална етика и превенция на корупцията” 

					Р  Е  Ш  И:

Сигналът от …. да се изпрати на Комисия по професионална етика към …, за проверка и отговор до КПЕПК. Срок – 1 месец.
	
9. Преписка с вх. № 94-00-382/2013 г., образувана по жалба от … /ДАННИ ЗА НАРУШЕНИЯ НА ЕТИЧНИТЕ ПРАВИЛА НА МАГИСТРАТИТЕ – Т.3/ 
Жалбоподателят твърди, че три поредни пъти гр. дело между едни и същи страни, с еднакво правно основание и с едно и също искане се разглежда от съдия … от …. Изразява се съмнение относно правилното приложение на чл. 9 от ЗСВ, във връзка със случайното разпределение на конкретно дело. Твърди се, че е налице нарушаване на Кодекса за етично поведение на българските магистрати. Изразява се недоволство от постановените съдебни решения, като се твърди, че същите са необосновани и не почиват на събраните по делото доказателства. Отправя се искане ВСС да възложи проверка на … относно случайното разпределение на делото.

       Комисия “Професионална етика и превенция на корупцията”
  
					Р  Е  Ш  И:

	Жалбата на …, да се изпрати на административния ръководител – председател на …, за проверка и отговор до КПЕПК, като се отправи молба с отговора да се изпратят и преписи от протоколите за случайното разпределение на делата, описани в жалбата. Срок 1 месец.

10. Преписка с вх. № 94-00-421/2013 г., образувана по сигнал от … - /ОБЩ СИГНАЛ – Т.1/
	Недоволство от забавено насрочване на гражданско дело в ..., … състав. Излага твърдения, че председателят на състава е насрочил делото след година и два месеца забавяне и не е дал ход на въззивната жалба, като същата не е стигнала по предназначение. Твърди в сигнала, че по този случай е поискал съдействие от … и …, но не е получил отговор – след справка в деловодната система на ВСС такъв сигнал не е открит. Излага множество оплаквания срещу съдии и прокурори от … и …, с твърдения за корупционни практики и решения. Сезира ВСС с искане за извършване на проверка. Съобщава, че по тези оплаквания ще се подаде отделен сигнал.

       Комисия “Професионална етика и превенция на корупцията”

					Р  Е  Ш  И:

Сигналът от … да се изпрати на административния ръководител – председател на …, за проверка и отговор до КПЕПК. Срок 1 месец.

11. Отговор от Комисия по професионална етика към …, във връзка с извършената проверка по преписка с вх. № 94-00-102/2013 г. , образувана по жалба от …  - /ДАННИ ЗА НАРУШЕНИЯ НА ЕТИЧНИТЕ ПРАВИЛА – Т.3/
	Изпраща резултатите от извършената проверка. Становището на комисията е, че жалбата е неоснователна. Протоколът от заседанието с решението на Комисията е изпратен на жалбоподателя, поради което
	
       Комисия “Професионална етика и превенция на корупцията”

					Р  Е  Ш  И:

Преписката, образувана по жалба от …, се прекратява, приема за сведение и отнася „към дело”.

	12. Отговор от Комисия по професионална етика към …., във връзка с извършената проверка по преписка с вх. № 94-00-106/2013 г., образувана по  жалба от …  - /ОБЩ СИГНАЛ – Т.1/
	Комисията счита, че твърдяното от жалбоподателката поведение на съдия … от Окръжен съд – … е неоснователно.
Жалбоподателката и съдия … от Окръжен съд – … са уведомени за резултата от проверката, поради което

       Комисия “Професионална етика и превенция на корупцията”

					Р  Е  Ш  И:

Приема за сведение и отнася „към дело” преписката, образувана по жалбата на ….

13. Отговор от председателя на …, във връзка с  извършената проверка по преписка с вх. № 94-00-223/2013 г., образувана по жалба от … - /ОБЩ СИГНАЛ – Т.1/
От справката е видно, че жалбоподателят е бил уведомен от съда за процедурата по чл. 410 от ГПК.

       Комисия “Професионална етика и превенция на корупцията”

					Р  Е  Ш  И:

Да се уведоми … със следния текст на писмо:
Във връзка с преписка с  вх. № 94-00-223/04.03.2013 г., образувана по Ваша жалба, в която изразявате недоволство от наложен запор върху пенсията Ви по силата на съдебно решение по гр. д. № …/2012г. по описа на Районен съд …, изпълнителен лист № … и изп. д. № …/2012 г. на … … – рег. № …, като твърдите, че сте осъден, без да сте били уведомен за съдебната процедура, е извършена проверка, от която се установява следното:  
Ч.гр.д № …/2012 г. по описа на Районен съд – … е образувано на 30.05.2012 г. по заявление от … за издаване на заповед за изпълнение по чл. 410 от ГПК. На същата дата е издадена Заповед № … за изпълнение на претендираното вземане, която Ви е връчена лично на 15.06.2012 г. С разпореждане от 11.07.2012 г. е издаден изпълнителен лист, който е получен от процесуален представител на заявителя.
Законосъобразността, обосноваността и правилността на съдебните и прокурорските актове подлежат на инстанционен контрол по реда и при условията предвидени в процесуалните закони. Висшият съдебен съвет и Комисия „Професионална етика и превенция на корупцията” при ВСС не могат да извършват проверки и да се произнасят по правилността на актовете на магистратите или да обсъждат предприетите от тях процесуални действия.
В случай, че имате нужда от правна помощ Ви препоръчваме да се обърнете към адвокат, с когото да обсъдите законните възможности за защита на Вашите интереси.  При невъзможност да заплатите възнаграждение за адвокатска защита, Закона за правната помощ Ви позволява да потърсите съдействие от Националното бюро за правна помощ.

	14. Преписка с вх. № 94-00-388/2013 г., образувана по жалба от …  - /ОБЩ СИГНАЛ – Т.1/
	Изразява се недоволство от предприетите процесуални действия от страна на съдия …, като се твърди, че същата е издала изпълнителен лист въз основа на решение на …, което не е било влязло в сила, тъй като към момента на подаването на молбата за издаване на изпълнителния лист е имало и подадена касационна жалба срещу решението на ОС – ….

       Комисия “Професионална етика и превенция на корупцията”

					Р  Е  Ш  И:

	Жалбата от … да се изпрати на административния ръководител – председател на …, за проверка и отговор до КПЕПК. Срок – 1 месец.

15. Преписка с вх. № 94-00-210/2013 г., образувана по писмо от … /ОБЩ СИГНАЛ – Т.1/
	С писмо от 22.02.20123 г. КПЕПК е поискала от ….  да представи конкретни данни в писмен вид за твърдените от него факти в сигнала. Получена е повторно молба, в която преповтаря твърденията, а не представя нови факти и не прилага конкретни материали – своята версия на събитията, които са се развивали между 2008 и 2010 г.  
	Предлагам, да се отговори на …, че в представения нов материал повтаря твърденията си и не представя  факти и материали, доказващи тези твърдения. Дори да има извършени дисциплинарни нарушения от страна на лицата, които той е посочил, от гледна точна на периода, за който се отнася жалбата,  дисциплинарнана отговорност по тях е погасена по давност. Тези факти са известни. Следователно КПЕПК не може да предприеме никакви действия по неговата молба. Ако смята за целесъобразно, може да се обърне към компетентните органи.  
 
Комисия “Професионална етика и превенция на корупцията” 

					Р  Е  Ш  И:

Да се уведоми … със следния текст на писмо:
Във връзка с преписка с  вх. № 94-00-210/2013 г., образувана по Ваша молба, в която твърдите, че разполагате с факти, уличаващи магистрати в корупционни практики и дисциплинарни нарушения, и във връзка с повторно представената молба, в която повтаряте твърденията си и не представяте факти и материали, доказващи тези твърдения, Ви уведомяваме, че дори да има извършени дисциплинарни нарушения от страна на лицата, които сте посочил в молбата си, от гледна точна на периода, за който се отнасят те, дисциплинарната отговорност по тях е погасена по давност. Тези факти са известни. Комисия “Професионална етика и превенция на корупцията” към ВСС не може да предприеме никакви действия по Вашата молба. Ако смятате за целесъобразно, може да сезирате  компетентните органи за това.   

ОТНОСНО Т.2. Разглеждане на сигнали, получени в антикорупционните кутии, поставени в сградите на органите на съдебната власт.
Няма получени писма от антикорупционните кутии.

ОТНОСНО Т. 3. Разни  

1. Отчет за дейността на Комисия „Професионална етика и превенция на корупцията” към ВСС през 2012 г.

Комисия “Професионална етика и превенция на корупцията”

Р  Е  Ш  И :

Приема отчета за дейността на Комисия „Професионална етика и превенция на корупцията”  към  ВСС през 2012 г. за запознаване. Същият да се докладва на заседанието на комисията на 27.05.2013 г.   

	2. Получени са два броя писма от …, с които ни иска оставките, защото не сме успели да осигурим безопастността на гражданите при заявеното от него събитие на 10.05.2013 г. от 09:00 часа пред сградата на Висшия съдебен съвет. Поради този факт бил принуден „да отмени мероприятието, продиктувано от отчаянието обхванало ме след вече 14 годишен отказ от правосъдие заради една елементарна печатна грешка. Протеста ми продължава всеки работен от 9.00 сутринта, докато не преценя, че не застрашавам живота и здравето на българските граждани” ... и т.н.  
Аз бях предприел необходимите мерки. Бях викнал пожарна, полиция, линейка, всичко, което зависеше от мен, в изпълнение на решение на Комисията. Всъщност, ако е имал такова намерение, това го е спряло. В петък приех тук доста от неговите симпатизанти. Те предадоха   един сигнал, който е за нашата Комисия и един сигнал, който е до прокуратурата, в който се говори за нарушения на …. Поел съм ангажимент да придвижа сигналът до ...

Комисия “Професионална етика и превенция на корупцията”

Р  Е  Ш  И :

 Приема за сведение и прилага към преписката поредните  писма от …. 

ПРЕДСЕДАТЕЛ НА „КОМИСИЯ
				ПРОФЕСИОНАЛНА ЕТИКА И
				ПРЕВЕНЦИЯ НА КОРУПЦИЯТА:  /п/

                                                                                               ЯСЕН  ТОДОРОВ